Document ID: 32006D0180

SKLEP SVETA
z dne 27. februarja 2006
o stališču Skupnosti v Pridružitvenem svetu EU-Čile o spremembah Priloge I k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani, zaradi upoštevanja konsolidacije tarifnih preferncialov, odobrenih Čilu v okviru sheme splošnih tarifnih preferencialov (STP) Skupnosti
(2006/180/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Za zagotovitev jasnosti, dolgoročne gospodarske predvidljivosti in pravne varnosti gospodarskih subjektov se zdi primerno, da se v dvostranskem sporazumu o prosti trgovini konsolidirajo preostali tarifni preferenciali, ki so bili odobreni Čilu v okviru sheme splošnih tarifnih preferencialov Skupnosti, in ki še niso bili upoštevani na seznamu tarifnih koncesij Skupnosti, navedenih v Prilogi I k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani (1), ki je bil podpisan v Bruslju 18. novembra 2002.
(2)
Čile, ki je trenutno v okviru sheme splošnih tarifnih preferencialov Skupnosti država upravičenka, bo imel s priloženim Sklepom Pridružitvenega sveta koristi od trgovinskega sporazuma, katerega preferencialna obravnava bo zajela vse preferenciale, določene v tarifni shemi iz Uredbe Sveta (ES) 980/2005 z dne 27. junija 2005 o uporabi sheme splošnih tarifnih preferencialov (2) -
SKLENIL:
Edini člen
Stališče Skupnosti v Pridružitvenem svetu o spremembah Priloge I k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani, zaradi upoštevanja konsolidacije tarifnih preferencialov, odobrenih Čilu v okviru sheme splošnih tarifnih preferencialov (STS) Skupnosti, temelji na osnutku Sklepa Pridružitvenega sveta, ki je priložen k temu sklepu.
V Bruslju, 27. februarja 2006

Labels: 3
15
18
6